JY LEES NOU Klappermelkbroodjies met gepluisde vark
14 broodjies Porsies
500 g bruismeel, plus ekstra vir die uitrol
600 g varkblad
1 groen appel, gekap
80 ml Chinese BBQ-sous (Char Sui)
80 ml sojasous
125 ml gemmerbier
6 radyse, dungesny
’n bossie basilie, geskeur
’n paar sprietuie, gekap
As jy nie tyd het om die vulsel te berei nie, kies kortpad met ’n klaar gekoopte vleissnit en ’n Chinese BBQ-sousie. Die broodjies is in ’n oogwink klaar en lyk soos ’n luukse wegneemete, net beter!
1 Begin met die vulsel Voorverhit die oond (Oondtemperatuur: 180°C). Sit die vark in ’n oondvaste bak met die brandrissies, knoffel, ui en appel. Klits die sousbestanddele saam, geur na smaak met sout en peper en giet dit oor die vark. Sit ’n deksel op en bak vir sowat 2 uur. Haal die deksel af, bedruip met die pansous en bak vir nog sowat 30 minute of tot rafelsag.
2 Vir die rolletjies Meng die meel, sout en koljander en roer die klappermelk by om ’n sagte, effens klewerige deeg te vorm. Gebruik jou hand om dit in die bak te knie tot die deeg bymekaarkom en keer uit op ’n meelbestrooide oppervlak.
3 Verdeel die deeg in twee gelyke dele en rol in worse. Sny elke wors met ’n skerp mes in 7 ewe groot stukke en vorm dan elke stuk in ’n mooi rolletjie. Gebruik ekstra meel soos nodig.
4 Maak ’n maklik vulbare gleuf in elke rolletjie deur ’n hout-eetstokkie wat met olie gesmeer is in die lengte in die rolletjie te druk en die deeg liggies rondom die stokkie te vou. Plaas dan ’n klein vierkant bakpapier in die gleuf om te help keer dat dit toestoom. Voer twee bamboes-stoommandjies met bakpapier uit en rangskik die rolletjies daarop. Giet kookwater sowat 2 cm diep in ’n dikboompan of wok en bring weer tot kookpunt oor hoë hitte. Stapel die twee mandjies op mekaar; sit die deksel op. Plaas die stomer oor die kookwater en laat stoom vir sowat 15 minute – moenie loer nie! Maak seker die water kook nie weg voor die broodjies klaar gestoom is nie.
Rafel die vark (verwyder die heel rissies en gebruik soveel sous soos jy wil), meng die slaaibestanddele en vul die rolletjies daarmee. Smul dadelik!
Meer oor: varkvleis| resep| tuis maart 2019| stap-vir-stap